CELEX: 62019CN0501
Language: da
Date: 2019-06-28 00:00:00
Title: Sag C-501/19: Anmodning om præjudiciel afgørelse indgivet af Înalta Curte de Casație și Justiție (Rumænien) den 28. juni 2019 – UCMR – ADA Asociația pentru Drepturi de Autor a Compozitorilor mod Pro Management Insolv IPURL, som kurator for Asociația Culurală »Suflet de Român«

4.11.2019   
            
            
               DA
            
            
               Den Europæiske Unions Tidende
            
            
               C 372/10
            
         
      Anmodning om præjudiciel afgørelse indgivet af Înalta Curte de Casație și Justiție (Rumænien) den 28. juni 2019 – UCMR – ADA Asociația pentru Drepturi de Autor a Compozitorilor mod Pro Management Insolv IPURL, som kurator for Asociația Culurală »Suflet de Român«
      (Sag C-501/19)
      (2019/C 372/09)
      Processprog: rumænsk
      
         Den forelæggende ret
      
      Înalta Curte de Casație și Justiție
      
         Parter i hovedsagen
      
      
         Appellant: UCMR – ADA Asociația pentru Drepturi de Autor a Compozitorilor
      
         Indstævnt: Pro Management Insolv IPURL, som kurator for Asociația Culurală »Suflet de Român«
      
         Præjudicielle spørgsmål
      
      
                  1)
               
               
                  Leverer indehavere af rettigheder til musikværker en ydelse som omhandlet i artikel 24, stk. 1, og artikel 25, litra a), i Rådets direktiv 2006/112/EF af 28. november 2006 om det fælles merværdiafgiftssystem (1) (momsdirektivet) til arrangører af forestillinger, fra hvilke kollektive forvaltningsorganisationer på grundlag af en tilladelse – en ikkeeksklusiv licens – i eget navn, men på vegne af disse indehavere, modtager vederlag for overføring til almenheden af musikværker?
               
            
                  2)
               
               
                  Såfremt det første spørgsmål besvares bekræftende, ønskes det oplyst, om kollektive forvaltningsorganisationer, når de modtager vederlag fra arrangører af forestillinger for retten til overføring til almenheden af musikværker, da handler som afgiftspligtige personer som omhandlet i momsdirektivets artikel 28, og om de er forpligtede til at udstede fakturaer med moms til de respektive arrangører af forestillinger, og om ophavsmænd og andre indehavere af ophavsrettigheder til musikværker skal udstede fakturaer med moms til de kollektive forvaltningsorganisationer, når vederlagene udbetales til dem?
               
            
         (1)  EUT 2006, L 347, s. 1.